b'\n_START_ARTICLE_\nKarel van Mander (1579\xe2\x80\x931623)\n_START_PARAGRAPH_\nKarel van Mander (II) (f\xc3\xb8dt 1579 i Kortrijk, d\xc3\xb8d 26. februar 1623 i Delft) var en maler og gobelinvever som blant annet virket i Danmark. _NEWLINE_Han var s\xc3\xb8nn av Karel van Mander (I), og ble utdannet hos faren. Sammen med kunstneren  Grimani og den tyske rikmann Nicolai Snouckaerts, startet han selv en fabrikk. I Danmark \xc3\xb8nsket Christian IV seg en serie gobeliner til Frederiksborg slotts riddersal, og kom i kontakt med Karel, som sikret seg leveransen. Han skulle forherlige kongen ved \xc3\xa5 skildre hans kroning, samt vise kampplasser som Kalmarkrigen, Kalmar slotts beleiring og andre succesfyldte fortellinger fra Danmark-Norges historie. Karel ble derfor n\xc3\xb8dt til \xc3\xa5 avlegge bes\xc3\xb8k p\xc3\xa5 de historiske stedene, for \xc3\xa5 kunne hente naturtro motiver frem. Han skulle sende kongen skisser senest i mai 1617,  mens de ferdige gobeliner skulle leveres to \xc3\xa5r senere. _NEWLINE_I 1619 mottok s\xc3\xa5 kongen personlig 18 gobeliner, og en etterbestilling p\xc3\xa5 fire ble fremsendt i 1620. Det kom ogs\xc3\xa5 bestilling fra andre fyrstelig kunder, som prinsen av Oranien, men forretningen kj\xc3\xb8rte allikevel ikke godt, og han ble uvenn med sine partnere. Han d\xc3\xb8de plutselig i 1623, og hans enke, Cornelia Rooswijck flyktet med \xc3\xa5tte barn til K\xc3\xb8benhavn, hvor hun hadde penger til gode for gobeliner. Etter en del innviklede prosesser, fikk hun penger tilbage og slo seg ned som urtekremmerske. Forretningen gikk godt, og hun ble leverand\xc3\xb8r til hoffet. S\xc3\xb8nnen, som ogs\xc3\xa5 het Karel van Mander ble siden hoffmaler hos Christian IV. En annen s\xc3\xb8nn, Cornelis van Mander, ble sten-og billedhugger for Frederik III av Slesvig-Holsten-Gottorp. _NEWLINE_I 1859 gikk gobelinene p\xc3\xa5 Frederiksborg med i brannen, men ble i det 20. \xc3\xa5rhundre gjenvevet etter de opprinnelige skisser og med de samme historiske temaer.'